## dachser_inteligent_logistics

Tlačová správa V Bratislave, 7. 6. 2019

**Novým prevádzkovým manažérom európskej logistiky DACHSER v Lozorne je Andrej Frič**

**Na pozíciu nového prevádzkového manažéra európskej logistiky pobočky DACHSER v Lozorne bol oficiálne menovaný Andrej Frič (39). Na pozícii vystriedal Viliama Bokšanského, ktorý sa stal vedúcim pobočky Lozorno.**

Andrejovou hlavnou úlohou je zabezpečovať prevádzku pobočky, koordinovať pohyb zamestnancov a dodávok a je zodpovedný za zabezpečenie plynulej prepravy všetkých tovarov, ktoré cez pobočku prechádzajú. Ako sám Andrej Frič hovorí: *“Mojou hlavnou prioritou je maximálna spokojnosť zákazníkov so službami spoločnosti DACHSER.”*

*“Sme veľmi radi, že Andrej ukázal, ako sa vie popasovať s výzvami. Sme presvedčení, že sme vybrali toho najlepšieho človeka, ktorý aj vďaka svojmu dlhoročnému pôsobeniu v spoločnosti dokáže presne pochopiť a naplniť naše ciele a predstavy,”* dodáva Roman Stoličný, generálny riaditeľ spoločnosti DACHSER.

Andrej Frič odštartoval svoju kariéru v roku 1998 vo Všeobecnej úverovej banke, kde postupne prešiel mnohými odvetviami bankovníctva. Do spoločnosti DACHSER Slovakia nastúpil v roku 2005 na oddelenie celovozových prepráv. Od roku 2007 pôsobil na pozícii vedúceho oddelenia medzinárodnej prepravy. Počas svojej pôsobnosti v DACHSER Slovakia mal možnosť dôkladne spoznať všetky prevádzkové procesy, takže v roku 2012 nasúpil na pozíciu audítora interných procesov, tzv. DENO Aspirant. Neskôr sa však rozhodol, že dynamická prevadzka je mu bližšia a tu sa vypracoval na súčasnú pozíciu veduceho.

Andrej Frič vyštudoval Handels Akadémiu v Pezinku, hovorí anglicky, nemecky, slušne aj po maďarsky a chorvátsky. Vo svojom voľnom čase rád športuje, cestuje alebo trávi čas s rodinou.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk